Bobby Williamson

**Robert Williamson** (yazaalibwa 13 August 1961) Musajja asibuka mu ggwanga lwa Scotland. Ono yali muzannyi wa mupiira era nga mutendesi wagwo.

Williamson yazannyirako nga kiraabu nga  Clydebank, Rangers, West Bromwich Albion, Rotherham United ne Kilmarnock . Oluvannyuma lw'okunnyuka omupiira Williamson yafuuka omutendesi mu kiraabu ya Kilmarnock, n'awangula ekikopo kya Scottish cup mu mwaka 1996–97 . Yava awo nagenda mu Hibernian mu mwaka 2002 naye eno teyafunayo buwanguzi buli awo bwatyo mu 2004 kwekugenda ku kiraabu Plymouth Argyle nga omutendesi kyokka nga n'eno teyawangaalirayo era nagobwa oluvanyuma lw'omwaka gumu nga atendeka. Oluvannyuma lw'okumala akaseera katono mu Chester City, Williamson yafuuka omutendesi wa ttiimu y'eggwanga ey'omupiira eya Uganda. Wano weyava okwegatta ku  kiraabu ya  Gor Mahia  mu liigi ya Kenya eyokuntikko gyeyasobola okutendeka newangula ekikopo kya liigi mu ggwanga eryo era oluvannyuma Williamson yalondeddwa okubeera omutendesi wa ttiimu y’eggwanga lya Kenya ey’omupiira  .

## Nga omuzannyi
Mu biseera nga azannya Williamson yali muteebi . Omupiira yagutandikira mu Clydebank n’ateeba ggoolo 35 mu mipiira 85. nagulwa pawundi za Bungereza emitwalo 100,000 bwe yali yaggata ku Rangers mu sizoni ya 1983–84.  Oluvannyuma  lw'emyezi etaano nga yegasse ku Rangers, Williamson yamenyeka okugulu okwa ddyo bwe baali batalaaga Australia nga sizoni ewumuddemu.   Obuvune buno mu kusooka bwali busuubirwa okuwona wakati wemyezi ebiri oba esatu,  kyokka gyebyagweera nga Williamson tezzeemu kutendekebwa mu bujjuvu okutuusa mu December wa 1984.  Oluvannyuma lw’okutaataganyizibwa obuvune mu Rangers, Williamson yegatta ku West Bromwich Albion mu 1986 olwo  Jimmy Nicholl neyegatta ku Rangers.  Williamson era yazannyirako mu liigi y'omupiira eyali eyokuntikko e Bungereza mu biseera ebyo mu kiraabu ya Rotherham United . Yaddayo e Scotland mu 1990 okwegatta ku kiraabu gye yasemba okuzannyira eya  Kilmarnock.

## Nga Omutendesi

### Kilmarnock
Williamson yafuuka omutendesi wa Kilmarnock oluvannyuma lwa Alex Totten okugenda . Mu sizoni ye esooka ng’omutendesi, kiraabu eno yawangula ekikopo kya Scottish Cup mu 1997 bwe yakuba Falkirk ggoolo 1-0 ku kisaawe kya Ibrox .  Kilmarnock yamalira mu bifo ebisooka mu liigi ya Scotland era bwetyo neyeetaba mu mpaka za Bulaaya okumala sizoni ssatu n'omugatte gwa mipiira munaana. Ono era yasikiriza abazannyi ab’amaanyi omuli eyali omuzannyi wa Scotland Ally McCoist ne Ian Durrant, n’eyali omuzannyi wa Bufalansa Christophe Cocard .

### Hibernian
Williamson yakwata omulimu gwa Hibernian mu February wa 2002, era nga ttiimu yali emaze emipiira 18 mu liigi nga tewangudde.  Mu mupiira gwa Williams ogwasooka yawangula St Johnstone era bwetyo kiraabu ye neva mu katyabaga ak'okusalwako.  Olw'obuzibu bw'ensimbi mu kiraabu eno, Williamson yalina okuta abamu ku bazannyi abamaanyi mu kirabu eno.Kino kyamuviirako obutaganja nnyo mu bawagizi ba kiraabu eno.   Yadde kyali kityo, Hibs yafulumya abazannyi abato abawerako abalungi ennyo, omuli Scott Brown, Derek Riordan, Garry O’Connor, Kevin Thomson ne Steven Whittaker . Williamson yakulemberamu ttiimu ye eno eyaba musaayi muto okutuuka ku fayinolo y'ekikopo kya Scottish league 2004,  kyokka n'ekubwa Livingston ggoolo 2-0 .

### Plymouth
Williamson yagenda e Plymouth Argyle nga 20 April 2004.  Bwe yawangula omupiira gwe ogwasooka ng’omutendesi, kiraabu eno yassuumusibwa okujja mu Football League Championship . Yadde yasobola okukuumira ttiimu eno mu kibinja ekyo ate ku ntandikwa ya sizoni ya 2005–06 kiraabu yatandika okukola obubi ekyamuviirako okugobwa nga 6 September 2005. Era nga bino byonna byava ku bbula lya nsimbi eryavaako okutundibwa kwabazannyi nga Taribo West . Yasikizibwa Tony Pulis eyali agobeddwa mu Stoke City 

### Chester
Williamson yakolanga  omutapusi wensonga ku pulogulaamu ya BBC Radio Scotland  eya  *[[:en:Sportsound|Sportsound]]* nga tannalondebwa kubeera mutendesi wa Chester City nga 11 May 2007.  Omupiira gwa Williamson ogwasooka mu Football League ng’atendeka Chester gwaggwa mu maliri ne Chesterfield ggoolo 0-0 nga 11 August 2007 era nabafuula abamu kubaali ku mwanjo gw'okusuumusibwa mu myezi egyasooka mu sizoni. Wabula mu makkati ga sizoni, ffoomu / omutindo gwa Chester gwatandika okukka era nga yawangula emupiira gumu gwokka ku 14 okuva ku lunaku lwa Boxing Day bwatyo Williamson nagobwa nga 2 March 2008. 

### Uganda
Nga 19 August 2008, Williamson yalondebwa FUFA okubeera omutendesi wa ttiimu y'eggwanga eya Uganda .  Williamson yadda mu bigere bya Csaba László eyalekulira mu July wa 2008 n'agenda mu Hearts eya Scotland eya Premier .   Williamson nga alondeddwa, yaweebwa akakwakkulizo  ek’okuwangula emipiira ebiri egisooka okwali  Niger ne Benin olwo alyooke aweebwe endagaano empanvu.  Kino  yakituukiriza, era ensengeka ya Uganda mu nsi yonna okusinziira ku  FIFA yeeyongera okutereera mu myaka ebiri egyasooka egya Bobby.  Williamson yakulembera ttiimu ya Uganda mu mpaka za CECAFA Cup eza 2011 . 

Uganda yalemerwa watono nnyo okukiika mu mpaka za Afrika eza 2013, bwe yakubwa mu kusimulagana peneti mu mupiira gwayo ne Zambia ogw'okusunsulamu abalizannya .  Uganda yatandika bubi mu z’okusunsulamu abanazannya World Cup ya 2014, oluvannyuma lw'okungaanya obubonero bubiri bwokka mu mipiira esatu.  Nabwekityo nga 8 April 2013  Williamson yagobwa ku butendesi bwa Uganda. 

### Gor Mahia
Nga 5 July 2013, kyalangirirwa nti Williamson yali akkiriziganya ne Gor Mahia eya Kenya Premier League okwegatta ku ttiimu eno ng’omutendesi waayo omukulu omuggya era yadda mu bigere bya  Zdravko Logarusić, eyali agobeddwa ennaku 9 emabega, nga 25 June.    Williamson yakulembera Gor Mahia okuwangula ekikopo kya liigi y’eggwanga lya  ekyasooka mu myaka 18. 

### Kenya
Mu August wa 2014, Williamson yalondebwa okubeera maneja wa ttiimu y’eggwanga eya Kenya .    Omulimu guno yagufuna oluvannyuma lw’omupiira gwe yasembyeyo okutendeka  Gor Mahia mu mupiira gwa liigi era nga gwali wakati wa tiimu ye ne Sony Sugar nga 24 August.  Yasikizibwa eyali omutendesi wa Mathare United, Stanley Okumbi mu February wa 2016. 

## Byeyawangula

### Nga omuzannyi

; Rotherham

* Liigi y’omupiira mu kibinja eky’okuna : 1988–89

; Kilmarnock 

* Okusuumuusibwa mu kibinja ekisooka mu Scotland : 1992–93

**Nga omuntu ssekinnomu**

* Ttiimu ya PFA ey’omwaka : 1989–90 Division ey’okusatu 

### Nga omutendesi

; Kilmarnock 

* Scottish Cup : 1996–97
* Ayrshire Cup : 1998 
* Ekifo ekyokubiri Scottish League Cup : 2000–01

; Hibernian

* Yakwata kyakubiri mu Scottish League Cup : 2003–04

; Plymouth Argyle

* Liigi y’omupiira mu kibinja ekyokubiri : 2003–04

; Uganda

* Ekikopo kya CECAFA : 2008, 2009, 2011, 2012

; Gor Mahia

* Liigi ya Kenya : 2013
* Nnamba bbiri mu  President's Cup : 2013
* kyakubiri Kenya Super Cup : 2013

## Obulamu bwe obwabulijjo
Okuva lwe yawummula, Williamson abeera Kenya ne mukyala we Michelle ne muwala we Saoirse. 

Yazuulibwa okuba ne kookolo w'enyindo mu mwaka 2017.  kyokka July 2018 we yatuukira nga Williamson asuuse kookolo. 

## Ebiwandiiko ebikozesebwa